

**Računalstvo**

**Obrada teksta - MS Word**

**3.** **Oblikovanje teksta i odlomaka**


3.3. **Popisi s grafičkim oznakama, numerirani i višerazinski popisi**

-kada u dokumentu imamo **nabrajanja** više **stavki** (npr. namirnice za kupovinu), a svaka stavka je u **zasebnom odlomku**, **snalaženje** u dokumentu postaje **otežano**

-da bi ih **preglednije** organizirali koristimo:

1. **grafičke oznake** za stvaranje **popisa** (engl. *bullets, bulleted list*)

-ispred svake stavke je neki **simbol** (npr. kvačica), a obično ih koristimo kada je **manje** stavki koje su **slične** važnosti


1. **numeriranja** za stvaranje **numeriranog popisa** (engl. *numbering, numbered list*)

-koristimo ih kada je **više** stavki koje lakše pratimo njihovim **brojem** ili **slovom**


-pred stavkama su **brojevi** ili **slova** koji definiraju njihov **redoslijed** u listi (npr. 1., a))


1. **višerazinske popise** (engl. *multilevel list*)

-upotrebljavamo ih kada je **dosta** stavki koje se **nabrajaju**, pri čemu sve **nisu slične** važnosti



-**važnost** stavki mijenjamo pomoću **razina uvlačenja** (**devet** razina), pri čemu važnost s **uvlačenjem** **pada**

-primjer upotrebe je popis sadržaja u završnom radu gdje postoje različite razine (npr. 2. Teoretska analiza zaustavnog puta vozila, 2.1. Formule za analizu, 2.2. Početni uvjeti za analizu)



3.3.1. **Popisi s grafičkim oznakama**

-grafičke oznake dodajemo na **označeni** tekst (s **odlomcima**) upotrebom naredbe **Grafičke oznake** iz **Polazno->Odlomak** (krajnje **lijevi** simbol u redu točno **iznad** oznake lijevog poravnanja)

-klikom na **simbol liste** (**lijevi** dio oznake) ubacujemo **zadnju** upotrijebljenu vrstu grafičke oznake (npr. ●)


-aktiviranjem **crnog trokutića** (**desni** dio oznake) možemo **odabrati** bilo koju grafičku oznaku s popisa **svih** ili **nedavno** korištenih, a možemo i **ukloniti** postojeću odabirom riječi **Ništa**

-želimo li u već **napravljeni popis** s grafičkim oznakama **dodati** još neke stavke, postavimo **tekstni** kursor na **kraj reda** prije mjesta željenog unosa, a potom samo pritisnemo **Enter**

-stvara se **novi** odlomak s odgovarajućom **grafičkom oznakom** pa iza nje možemo **dodati** željeni tekst


-želimo li **maknuti** neku stavku (**cijeli odlomak** (npr. pet redaka), a **ne dio** odlomka (npr. prvi redak) ili **više** njih, **označimo** tekst stavki (**ne** i grafičke **oznake**), obrišemo ga tipkom **Backspace** ili **Delete**, a potom još jednom pritisnemo tipku **Backspace** za **brisanje** grafičkih **oznaka** u tim odlomcima

-daljnjim **unosom** teksta i pritiskom na **Enter** dobivamo **obične** odlomke, a ne popis

-**tekstu** iza grafičkih oznaka i samim grafičkim **oznakama** možemo mijenjati **oblikovanje** na isti način kao **bilo kojem** tekstu, naredbama iz grupe **Font** (npr. boja fonta, podebljanje, marker)


-ako želimo da grafička oznaka i tekst iza **nemaju isto** oblikovanje, moramo paziti kako **označavamo tekst** iza oznake

 -kada tekst označavamo **iza** oznake do **kraja teksta**, ali **bez** oznake **kraja odlomka** (kod **označavanja** to izgleda kao **razmak**, ali ako uključimo prikaz **skrivenih** znakova, vidimo da je to u stvari oznaka **kraja odlomka**), onda se oblikovanja odnose **samo** na **tekst** iza oznake

-dodamo li i oznaku **kraja odlomka**, **markiranje** uključuje i **oznak**u dok se ostalo oblikovanje na nju **ne odnosi** (npr. podebljanje)

-želimo li promijeniti **oblikovanje svih** grafičkih oznaka, kliknemo na **bilo koju** od njih i **sve** su **označene** (oko njih se vidi **sivo markirani** pravokutnik)

-sada **promjene oblikovanja** (npr. podebljanje) djeluju na **sve** njih



-želimo li promijeniti **udaljenost oznake** od **lijeve margine** i **razmak oznake i margine** možemo upotrijebiti:


* **desni klik** na označene grafičke oznake

-ovo koristimo kada nam je bitno **precizno** određivanje **udaljenosti**

-nakon **desnog** klika odaberemo naredbu **Prilagodba uvlaka popisa**

-u njoj možemo podesiti **udaljenost** grafičke oznake od **lijeve** margine (**Položaj grafičke oznake**) i **uvlaku teksta** u odnosu na **lijevu** marginu (**Uvlaka teksta**)

-**uvlaka** teksta se primjenjuje **samo** ako je u okviru **Nakon broja slijedi** odabrano **Tabulator**, ali **nismo** stavili kvačicu u **Dodaj tabulatore na**

-ako smo stavili **kvačicu** u to polje i odabrali **udaljenost** **veću** od one u **Položaj grafičke oznake** (npr. Položaj grafičke oznake je 3 cm, a Tabulator 5 cm, onda je tekst udaljen 5 cm od lijeve margine, a grafička oznaka 3 cm), onda se **tekst** pomiče na udaljenost zadanu **tabulatorom** od **lijeve** margine

-ako u okviru **Nakon broja slijedi** odaberemo **Ništa**, onda između oznake i teksta **nema razmaka**, a odaberemo li **Razmak**, udaljenost je **jedan razmak**

* oznake na **ravnalu**


-ovo je **brži** način određivanja udaljenosti, mada malo **neprecizniji**

-za podešavanje udaljenosti upotrebljavamo **oznake** na **horizontalnom ravnalu** koje smo koristili kod podešavanja **uvlaka odlomka** (gornji i donji bijeli trokutić, bijeli pravokutnik)


-za **preciznije** podešavanje kod njihova **pomicanja** možemo držati tipku **Alt** pa vidimo iznose pojedinih **udaljenosti**

-želimo li postojeći popis **razdvojiti**, kliknemo na **željenu** oznaku (**sve** oznake su **označene**, ali **kliknuta** ima još i **dodatni tamniji** pravokutik) i potom **desnim** klikom odaberemo naredbu **Razdvoji popis**


-popis se razdvaja na **dio do kliknute** oznake i od **nje** do **kraja**

-mada mi možemo **ručno** zadavati **udaljenosti** oznaka od margina, puno je jednostavnije i brže u cijelom dokumentu koristiti **unaprijed zadane**

-na raspolaganju nam je **devet** **unaprijed** zadanih **razina** uvlačenja koje možemo odabrati za **označene** stavke popisa:

* naredbom **Promijeni razinu popisa** (nakon klika na ikonu **umetanja** grafičkih oznaka)
* gumbima za **uvlačenje odlomka** ulijevo i udesno (ovdje imamo **proizvoljno** uvlačenje kao i kod odlomka, a **ne** samo **devet** razina)
* pritiskom na tipku **Tabulator** (pomicanje **udesno**) ili kombinacija **Tabulator** + **Shift** (pomicanje **ulijevo**)

-za **svaku razinu** unaprijed je zadana **standardna** oznaka pa **promjenom** razine uvlačenja dolazi do **promjena** grafičkih **oznaka** te ih moramo **još jednom** odabrati

-kada nam unaprijed zadane oznake **nisu** dovoljne, možemo nakon klika na oznaku za **ubacivanje** grafičkih oznaka odabrati naredbu **Definiraj grafičku oznaku**

-ovdje možemo odabrati **font** i njegova **svojstva** (npr. Arial 12, podebljano, podcrtano plavom bojom) naredbom **Font**, a potom naredbom **Simbol** odabrati **jedan simbol** iz toga fonta (npr. **◄**)


-možemo ubaciti i **smanjenu sliku** kao grafičku oznaku naredbom **Slika**

-pritom je zbog **velikog smanjenja** te slike poželjno da na slici **nema** sitnih **detalja** jer se nakon ubacivanja **ne** vide

-još je bolje umjesto slike odabrati neki **crtež** ili **logotip** koji imaju **manje** elemenata, a oni su **većih** dimenzija

-kada u popisu želimo (i **bez** promjena **razina**) imati **različite** (i **različito oblikovane**) grafičke **oznake**, **odaberemo** željeni broj odlomaka **nakon oznaka** i odredimo im **novu** grafičku **oznaku** i njezino **oblikovanje**

-to možemo **ponavljati** po volji do **kraja popisa**

-kod definiranja **nove** grafičke oznake možemo odabrati i **poravnanje** oznake u odnosu na **širinu stupca** predviđenu za grafičke **oznake**, pri čemu nam se nudi **lijevo**, **centrirano** ili **desno** poravnanje

-to ima **smisla** kod **numeriranih** ili **višerazinskih** popisa (oznaka ima **više** od jednog znaka pa je korisno odabrati **desno poravnanje**), ali kod **grafičkih** oznaka je to **bez efekta**

-kod pretvaranja **cijelog** ili **dijela** popisa natrag u **obični** tekst (**odlomke**) na simbolu za **umetanje** odabiremo **Ništa**

-međutim, ako smo imali **različite razine** uvlačenja, onda nam one **ostanu** i moramo se **mučiti** mijenjanjem **uvlaka** za različite dijelove popisa

-da to spriječimo, **prije** odabira **Ništa** (i **uklanjanja** grafičkih oznaka) aktiviramo **Promijeni razinu popisa** i postavimo je na **prvu** razinu

-time su **sve** stavke popisa **poravnane** i sada možemo **ukloniti** i grafičke oznake

-to vrijedi za **uvlačenja** pomoću naredbe **Promijeni razinu popisa** ili **tabulatorima**, ali **ne** i za uvlačenje oznakama za **poravnanje odlomaka** ili **ravnalom**

-zbog toga ih **nije** smisleno koristiti kod **popisa**

-ipak, sve to možemo **izbjeći** (naredbu **Ništa**, promjenu **razina** uvlačenja, čak i ako smo to radili **oznakama** uvlačenja ili **ravnalom**) tako da upotrijebimo naredbu **Očisti sva oblikovanja** iz grupe **Font**

-to je **većinom** dobro, ali pritom **gubimo** i sva **oblikovanja teksta** (osim **markera**) iz popisa pa je potrebno **procijeniti** što nam je bitnije: **brzo maknuti** oznake iz popisa ili **zadržati** **oblikovanja**


-kada tipkamo nešto što sliči na **nabrajanje**, Word nam često **automatski** to pretvori u popis s **grafičkim oznakama** ili **numerirani** popis

-**automatsko** pretvaranje možemo **uključiti** ili **isključiti** klikom na **Datoteka->Mogućnosti->Jezična provjera**, nakon čega odabiremo **Mogućnosti samoispravka** i karticu **Samooblikovanje pri upisu**



-tu stavljamo ili mičemo **kvačicu** na stavke **Automatske popise s grafičkim oznakama** i **Automatske numerirane liste**

3.3.2. **Numerirani popisi**

-za **numerirane** popise vrijedi sve napisano za popise s grafičkim oznakama, s ovim **razlikama**:

* za stvaranje numeriranih oznaka koristimo simbol **desno** od onoga za umetanje grafičkih oznaka (iznad oznake za srednje poravnanje teksta)


-ta oznaka isto ima **dva** dijela, simbol **popisa** za umetanje **zadnje** korištenog i **strelicu** za **promjenu numeriranja**


-klikom na **strelicu** možemo ubaciti **standardne numeričke** oznake (razne varijante **arapskih** i **rimskih** brojeva i **slova**, npr. 1. ili A)


* imamo i dvije **nove** naredbe:
* **Definiraj novi oblik broja**

-to je **nalik** na sličnu naredbu kod umetanja **grafičkih** oznaka

-možemo odabrati neki od prije spomenutih **standardnih stilova** (npr. X, a, 1., 1)) i za njega podesiti **oblikovanje** stavkama iz naredbe **Font** (npr. Verdana 16, kurziv)


-u okviru **Oblik broja** vidimo **sivo** markirani **početni** član **numeriranja** (npr. 1)

-ovdje možemo **kliknuti** s njegove **desne** ili **lijeve** strane i dodati željeni **nepromjenjivi dio** numeričke oznake (npr. riječ Član prije i -> nakon oznake brojanja)

-**nije** smisleno dodavati **duge** tekstove **prije** ili **poslije** oznake brojanja (tj. brojača) jer je onda veliki dio popisa jako **sužen** (npr. Moj je član u popisu prije i po redu nakon brojača tako da numerička oznaka izgleda poput Moj je član u popisu prije 5. po redu)

-ovdje je smisleno postaviti **desno poravnanje** da bi imali stalno **isti razmak** između **oznaka** i **odlomaka s tekstom**


* **Postavi vrijednost numeriranja**

-time možemo definirati s kojim **brojem** ili **slovom počinje** popis, slično kao kod grafičkih oznaka


-**uobičajeno** je **izabrano** polje **Započni novi popis**, a onda biramo **početnu** vrijednost (npr. C, 7, IX)

-kada želimo popis **nastaviti idućom** vrijednošću oznake u odnosu na **prijašnji** popis (ako ga **imamo**), kliknemo **Nastavi iz prethodnog popisa**


3.3.3. **Višerazinski popisi**

-u odnosu na **numerirane** popise, **višerazinski** na **prvoj** razini **umetanja** izgleda potpuno i**sto**, čak je i **tamnije** markirani simbol za umetanje **numeričkog** popisa, a ne višerazinskog

-na **početku** biramo jedan od **ponuđenih** višerazinskih popisa


-to mogu biti **kombinacije** (ovisno o **razini** uvlačenja) **grafičkih** oznaka, **brojki**, **slova** i dodatnih **gotovih** elemenata (npr. riječi Sekcija, Poglavlje, Naslov)

-na **osnovnoj** razini mi obrađujemo samo **obične numeričke** višerazinske popise

-za **složenije** popise na raspolaganju su nam naredbe **Definiraj novi višerazinski popis** i **Definiraj novi stil popisa** s **puno** opcija

-za **osnovnu** razinu služi nam samo poznata naredba **Promijeni razinu popisa** koju možemo zamijeniti tipkom **Tabulator** (uvlačenje **udesno** na **viši** broj razine) ili **Tabulator** + **Shift** (uvlačenje **ulijevo** na **niži** broj razine)

-jedina **razlika** u odnosu na promjenu razina kod **običnog numeriranog** popisa je da se pritom u **oblik** broja **dodaje** (ili **miče**, ovisno o **smjeru** uvlačenja) po **jedna znamenka** odvojena **točkom**, a **ostatak** popisa se tome **prilagođava** promjenom **svojih** brojeva)


-na primjer, ako smo na prvoj razini imali broj 1., na drugoj to može biti 1.1., na trećoj 1.1.1. itd.



.

**4. Oblikovanje stranica**

-za oblikovanje stranica (prilagođavanje izgleda) koristimo naredbe iz grupe **Postavljanje stranice** na kartici **Raspored**

-uobičajeno je **prvi** korak zadavanje naziva **datoteke**, a potom **oblikovanje stranica**

-većina naredbi prikazana je **ikonama**, to su:

1. **Margine**

-nakon što smo odabrali **veličinu** i **usmjerenje** dokumenta, podešavamo **veličinu margina** (engl. *margin*) tj. **praznih** dijelova stranice

-margine uglavnom služe za smještaj **brojeva** stranica, **općih** podataka o dokumentu (npr. broj poglavlja) i za **uvezivanje**

-**veličina** margina ovisi (osim o **sadržaju**) i o mogućnostima **ispisa** (npr. tiskare, printera)

-aktiviranjem naredbi ponuđene su neke **unaprijed** zadane (npr. Uske, Normalne), ali ipak je najbolje podesiti **vlastitu** veličinu naredbom **Prilagođene margine**

-time se otvara **prozor** koji se sastoji od kartica za **sve** tri grupe naredbi **Postavljanje stranice**


-biramo **veličinu margina** sa četiri strane:

* **gore**
* **dolje**
* **desno**
* **lijevo**

-**uobičajeno** su te margine **1-2 cm**, s time da je margina na dijelu za **uvezivanje** (lijeva ili desna, ovisno da li je jednostrani ili dvostrani ispis) do **1 cm veća** (ako **ne** koristimo postavke **uvezne** margine)

-primjer: za jednostrani ispis su desna, gornja i donja margina 1,5 cm, a lijeva (za uvezivanje) 2,5 cm

-**bolja** je praksa za dio margine koji otpada na **uvezivanje** koristiti **uveznu marginu** (engl. *Gutter*)


-ta margina **pribraja** se iznosu margine na kojoj je **predviđeno** uvezivanje (uobičajeno **lijeva**)

-**uvezna** margina može biti smještena na **dvije** pozicije:

* **lijevo**

-to je unaprijed **zadana** postavka i **uglavnom** se koristi (dokument se lista **vodoravno**, tj. lijevo – desno, npr. knjige)

* **gore**

-ovo je **rijetko** korištena postavka i koristi se kada se dokument lista **okomito**, tj. gore - dolje, npr. za notese, kalendare

-potom biramo **postavljanje stranice** ovisno o **ispisu** i načinu **spajanja listova** u cjelinu (npr. knjigu)

-**razlikujemo**:

* **obično**

-služi za **jednostrani** ispis i **najčešće** se koristi (npr. listovi se spajaju spiralom)

* **zrcalne margine**

-koristi se za **dvostrani** ispis, lijeva i desna margina se **automatski zamjenjuju** na **susjednim** listovima (npr. knjiga kojoj se listovi lijepe)

* **2 stranice po listu**

-tu se svaki **list presavija** i spaja na **polovici** za listanje u smjeru **gore – dolje**


-**rijetko** se koristi

* **presavijena knjiga**

-način listanja i spajanja je kao i kod **zrcalnih** margina (**dvostrani** ispis), ali ovdje se dodatno na svakoj strani lista može odabrati **smanjeni prikaz** od 4 do 16 stranica)

-**rijetko** se upotrebljava

-u polju **Primijeni na** biramo na što se **odnose** prijašnje postavke pa imamo:

* **Cijeli dokument**

-unaprijed **zadana** postavka i **najčešće** korištena

-margine su **jednake** u **cijelom** dokumentu


* **Od ove točke naprijed**

-ovu postavku koristimo ako u dokumentu neke stranice trebaju imati **drukčije** margine od ostalih

-treba naglasiti da to **ne možemo** postići tako da odemo na željenu stranicu, zadamo svoje nove margine i odaberemo **Od ove točke naprijed**

-time smo postigli da su margine promijenjene u **cijelom** dokumentu


-da bi ova postavka imala **smisla** i funkcionirala, moramo napraviti **sekcije** pa u **svakoj** sekciji možemo **zadati** potrebne margine

-simbolički **prikaz** odabranih **postavki** dan je slikom u polju **Pretpregled**

-gumbom **Postavi kao zadano** definiramo da će naše **zadnje** postavki **margina** (i **usmjerenja**) biti **početne** za **svaki novi** dokument pa tu moramo pripaziti da li nam je to **potrebno**

-gumbom **U redu** prihvaćamo **promjene** sa **sve** tri kartice (**Margine**, **Papir**, **Izgled**), a ne prihvaćamo s **Odustani**

1. **Usmjerenje** (engl. *Orientation*)

-time na **početku** odabiremo kako je dokument **okrenut**, a na raspolaganju su nam:


* **Okomito** (engl. *Portrait*)

-ovo je **početna** postavka koja se **većinom** koristi (npr. za knjige), pogotovo ako je prevladavajući sadržaj **tekstni**

-pritom je **visina** dokumenta **veća** od njegove širine

* **Vodoravno** (engl. *Landscape*)


-nasuprot okomitom usmjerenju, ovdje je **širina prevladavajuća** dimenzija

-takvo usmjerenje **rjeđe** se koristi, uglavnom za **posebne** sadržaje (npr. za široke tablice, puno slika, ispis jako velikih natpisa, tehničke crteže)

-u **oba** slučaja odaberemo **željenu** orijentaciju **ikonama** ili iz prozora **Postavljanje stranice**

-vrijedi **napisano** za margine: ako u dokumentu neke stranice trebaju imati **drukčiju orijentaciju** od ostalih, to **ne možemo** postići tako da odemo na željenu stranicu i zadamo usmjerenje (makar i odaberemo **Od ove točke naprijed**)

-time bismo postigli da je usmjerenje promijenjeno u **cijelom** dokumentu

-da bi postigli **različita** usmjerenja **dijela** dokumenata, moramo napraviti **sekcije** pa u **svakoj** sekciji možemo **zadati** potrebno usmjerenje

1. **Veličina**

-ovu postavku logično je odabrati **odmah** nakon zadavanja **naziva datoteke**

-odabrati možemo neku od ponuđenih **gotovih** veličina (npr. A4, A3, B5, Letter) ili odabrati **vlastitu** zadavanjem pomoću naredbe **Više veličina papira**

-automatska postavka je veličina papira **A4** i **najčešća** jer je to standardna veličina za **većinu** printera i tiskara

-treba obratiti pažnju na to da je na **američkoj** verziji Worda (naredbe na **engleskom**) standardna veličina papira **Letter** koja se ipak donekle **razlikuje** od A4 (nešto niža i šira)


-vrlo **rijetko** zadajemo **vlastite** dimenzije dokumenta, a **maksimalne** su **55,87 cm** u **oba** smjera

-jedna od takvih primjena je kada želimo napraviti **veći plakat** za ispis pa onda odaberemo jednu od tih **maksimalnih** dimenzija, a **drugu** odaberemo ovisno o traženom **omjeru** visine i širine slike

-nakon toga u dokument postavimo proizvoljni **sadržaj** (npr. puno slika) i cijeli dokument spremimo u **PDF** formatu tako da ga možemo ispisati s pisača **velikog** formata (npr. A1)

-kada **ručno** utipkamo bilo koju **dimenziju** veličine dokumenta, automatski u polju za izbor veličine dokumenta piše **Prilagođena veličina** pa taj natpis **ne** moramo ručno odabirati


-na kartici **Papir** možemo osim **veličine** dokumenta odabrati i **izvor papira** za zadani **pisač**, a možemo i podesiti **Mogućnosti ispisa** koje imamo dostupne i pod **Datoteka->Mogućnosti** (npr. da li se ispisuje pozadina stranice)

1. **Stupci**

-da bi se **olakšalo čitanje** i **usvajanje** težeg sadržaja (ili **lakše** praćenje), često se tekst **ne** piše u **dugim** redovima (npr. kao ovdje) nego se raspodijeli u nekoliko odvojenih **stupaca**

-takav način pisanja možemo primijetiti npr. u novinama, udžbenicima, uputama za uređaje

-dobivanje stupaca postižemo nekom od **gotovih** postavki naredbe **Stupci** (npr. Jedan, Tri, Lijevo) ili **kompletnim** postavkama naredbom **Još stupaca**

-odabirom **Još stupaca** možemo zadati:

* neku od **gotovih** postavki:

Jedan, Dva, Tri

-dobivamo **željeni** broj stupaca

Lijevo

-dokument se formira u **dva** stupca, od kojih je **lijevi uži**

Desno

-dokument se formira u **dva** stupca, od kojih je **desni uži**

* definirati **vlastiti broj** stupaca (npr. 4), ali tako da to ima **smisla** (npr. ne 10 jako uskih stupaca)
* odabrati da li se za lakše snalaženje koriste **crte** između stupaca (polje **Crta između**)
* **širinu i razmak stupaca**:
* za **sve** stupce **jednako** (**kvačica** u polju **Jednaka širina stupaca**)


-ovdje biramo **širinu** i **razmak** stupaca

-**promjena** širine **utječe** na razmak i **obrnuto**

* **različito** (bez kvačice u polju **Jednaka širina stupaca**)

-piše nam **broj stupca** i njegove **početne** dimenzije pa ih možemo **mijenjati**

-pritom nakon početnog stupca moramo paziti da nam **ostali** stupci i razmaci nisu **premali** i da sve izgleda **smisleno** i **lijepo**

-vrijedi ista priča o **sekcijama** kao i za **margine** i **veličinu** stranica

1. **Prijelomi** (engl. *Breaks*)

-umetanjem **prijeloma sekcije** cijeli dokument razdvajamo na **sekcije** (odnosno na **odjeljke**, a **ne** na odlomke!)

-na **početku** je **svaki** dokument **bez** ikakvih **prijeloma** sekcije pa se u stvari sastoji od **jedne** sekcije (**odjeljka**)

-time su na **početku** pojmi odjeljka i dokumenta **identični**

-kada želimo da se **dio** dokumenta (npr. veličina papira) **razlikuje** od ostatka, onda umećemo neki od **više** mogućih **prijeloma sekcije**

-time dobivamo **više** sekcija

-**prva** sekcija počinje na **početku** dokumenta od **prvog prijeloma** sekcije, a **zadnja** od **zadnjeg** prijeloma sekcije do **kraja** dokumenta

-**unutrašnje** sekcije određene su **susjednim prijelomima** sekcija

-time s **n** prijeloma sekcija dobivamo **n+1** sekcija (npr. s 3 prijeloma dobivamo 4 sekcije)

-**sekcije** nam omogućuju da u dokumentu imamo **različite**:

* **veličine** stranica
* **usmjerenja** stranica
* **margine** stranica
* načine pisanja u **stupce**
* načine **brojanja redaka**
* **poravnanja** sadržaja po **vertikali**
* **zaglavlja**, **podnožja**, **oblike** i **brojeve** stranica

-sekcije **ne** utječu na promjene:

* **pozadine** stranice (vodeni žig, boja i obrub stranice)
* **temu** (unaprijed zadani izgled tekstnih elemenata (npr. veličina i vrsta fonta, raspored boja, poravnanje i razmak odlomaka))

-tipičan primjer upotrebe **sekcija** je kod izrade **završnog rada** nekoliko **početnih** stranica **ne** smije imati **brojeve** stranica, a **pojedine** stranice trebaju biti **drukčije usmjerene**

-to možemo lako postići s **više sekcija**, a ako to ne želimo (ili smo zaboravili), možemo dokument razdvojiti na **više datoteka** od kojih onda svaka ima **ista** obilježja (npr. veličinu papira, usmjerenje, margine)

-**prijelomi sekcija** mogu biti:

* Sljedeća stranica

-ovaj prijelom je **najčešće** korišten jer se **ostatak** teksta (**novi** odlomci) **nakon** umetnute oznake prijeloma prebacuju na **početak nove** sekcije

-napomena: ako smo napravili **sekcije** pa pritom u nekoj sekciji **dodajemo** sadržaj tako da bi on **prešao granice** te sekcije, **automatski** se na **kraj** te sekcije dodaje potreban broj **praznih stranica**

-time se **zadržavaju** međusobni **odnosi** sekcija

-ova napomena vrijedi za **sve prijelome sekcija**

* Neprekinuto

-kao i **prijašnji** prijelom, ali se **novi** tekst (odlomci) još dodaje na **trenutnu** stranicu dok se ona ne **popuni**

-ovaj prijelom se **rijetko** koristi

* Parna stranica

-**sličan** je kao prijelom **Neprekinuto**, ali se **novi** tekst (odlomci) dodaju tek na **idućoj parnoj** stranici (npr. pogodno kod **dvostranog ispisa** i **uvezivanja** stranica)


-ovaj prijelom se **rijetko** koristi

* Neparna stranica

-**sličan** je kao prijelom **Neprekinuto**, ali se **novi** tekst (odlomci) dodaju tek na **idućoj neparnoj** stranici (npr. pogodno kod **dvostranog** ispisa i **uvezivanja** stranica)


-ovaj prijelom se **rijetko** koristi

-naredbom **Prijelomi** možemo ubaciti i **prijelome stranica** naredbama:

* Stranica

-ovo je isto kao naredba **Prijelom stranice** na kartici **Umetanje**

-njome **završavamo stranicu** i unos novoga teksta kreće s **početkom iduće** stranice

* Stupac

-njome **završavamo trenutni** stupac i unos **novoga** teksta kreće s **početkom idućega stupca**

* Prelamanje teksta

-time se na **web stranici** razdvaja **tekst opisa** (npr. slike) od **ostatka** teksta (npr. u prikazu Raspored za web)


-**rijetko** se upotrebljava



-oznake **prijeloma stranica** i **sekcija** označavamo na **isti** način kako smo radili i kod **običnih prijeloma** stranica

-prema tome, uključimo **prikaz skrivenih** znakova, a potom **označimo cijeli** redak s **oznakom** prijeloma kao **odlomak** (ili **povlačenjem miša** s **držanjem lijeve** tipke **slijeva nadesno** ili **obrnuto**)

-na kraju odabrane oznake prijeloma **brišemo** tipkama **Delete** ili **Backspace**


1. **Brojevi redaka** (engl. *Line Numbers*)

-ponekad nam je potrebno pred **svakim retkom** napisati njegov **broj** (npr. kada se čitatelja mora upućivati na određene retke u skripti ili pravnom ugovoru)

-Word može **automatski prebrojati** retke u dokumentu i prikazati odgovarajući **broj** uz **svaki** redak teksta

-pritom **numerira svaki** redak u dokumentu (osim onih u tablicama, fusnotama, tekstnim okvirima te zaglavljima i podnožjima)

-možemo i odabrati koji će se **brojevi** redaka **prikazivati**, a koji ne

-primjerice, možemo prikazati brojeve redaka u cijelom ili u dijelu dokumenta, ali i u intervalima, kao što je svaki deseti redak (npr. 10, 20, 30 i tako dalje)

-to postižemo naredbama iz grupe **Brojevi redaka**:

* Ništa

-ovo je automatska **početna** postavka pa **ne brojimo** retke

* Neprekinuto

-time pokrećemo **brojanje** redaka za **cijelu sekciju**

-ako **nakon** numeriranja neke **sekcije** prijeđemo na **iduću** i za nju uključimo **neprekinuto** numeriranje, onda su **zadane** postavke da se brojevi redaka **nastavljaju** na one iz **prijašnje** sekcije (npr. ako je sekcija završila brojem 356, iduća počinje brojem 357)


* Ponovno pokreni svaku stranicu

-kada nam je potrebno samo da na **svakoj** stranici prebrojimo retke **ispočetka** (od **1**), odaberemo ovu naredbu

-ona je aktivna **samo** za **trenutnu sekciju** pa kada želimo to napraviti u **više** sekcija, moramo se svaki put premjestiti kursorom u **svaku** od njih

* Ponovno pokreni svaku sekciju


-odabiremo ju slično **prijašnjoj** naredbi ako nam je potrebno samo da na **svakoj sekciji** prebrojimo retke **ispočetka** (od **1**)

* Izostavi za trenutni odlomak

-**ne** želimo li brojati retke **nekih odlomaka**, **označimo** ih (možemo i neke **preskakati** označavanjem uz držanje tipke **Ctrl**) i aktiviramo ovu **naredbu**

-u tom slučaju **brojevi** redaka se **nastavljaju** na onaj **prije** označenog dijela (npr. zadnji redak prije označenog je imao broj 16, a prvi redak nakon preskakanja označenih odlomaka dobiva broj 17)

* Mogućnosti numeriranja redaka


-želimo li **naprednije** upravljati **označavanjem** redaka, pokrenemo ovu naredbu i time otvaramo dobro poznati prozor **Postavljanje stranice** na kartici **Izgled**

-dio kartice **Izgled** se odnosni i na **druge** sadržaje (**sekcije**, **brojeve stranica**, **poravnanja**) pa ćemo obraditi sve po redu

-naredba **Sekcija->Početak sekcije** nudi nam isto što smo imali i kod naredbe **Prijelomi sekcija** (npr. Neprekinuto)

-naredbe za **Zaglavlja i podnožja** isto su ovdje dodane radi **potpunosti** postavki stranica, a obradit ćemo ih pod **umetanjima** objekata

-naredba koju drugdje ne možemo pronaći je ona za **okomito poravnanje** sadržaja na stranicama (**Stranica->Okomito poravnanje**)

-ona je automatski podešena da sadržaj na stranici počinje od njezina **vrha** i postupno se pomiče prema **kraju** (opcija **Vrh**)

-ovakva postavka se **skoro uvijek** i upotrebljava

-u **rijetkim** situacijama (npr. veliki natpis po cijeloj stranici) možemo odabrati i **drukčija** poravnanja (Sredina, Obostrano ili Dno)

-izgled postavki simbolički je prikazan na **Pretpregledu**


-kao i kod postavki stranica ili margina, promjene se mogu odnositi na **cijeli dokument** (**Cijeli dokument**) ili na dio **iza** pozicije **kursora** (**Od ove točke naprijed**)

-dio koji se odnosi na **brojanje redaka** aktiviramo gumbom **Brojevi redaka**

-nakon toga dodatne mogućnosti postižemo potvrđivanjem polja **Dodaj brojeve redaka** kvačicom

-možemo **podešavati**:

* Započni s


-određujemo s kojim **početnim brojem** označavamo **prvi** redak dokumenta (ili **sekcije**) pa tako npr. prvi redak sekcije može imati broj 7

* Iz teksta

-time zadajemo **udaljenost brojeva** od **teksta** u **cm** ili ostavimo na **početnoj** opciji (**Automatsko**)

* Broji po


-kada želimo **preskočiti brojanje** nekoliko redaka (npr. radi preglednosti), uključimo ovu opciju i zadamo **željeni broj** od kojeg **prikazujemo** brojeve redaka

-primjer: ako je početni broj 3, a brojimo po 2 svaka reda, tada je prvi vidljiv broj 4 i to na drugom retku pa se onda svaki drugi numerira od 6 nadalje)

-**napomene**:

* **tablica** se broji kao j**edan** redak
* **slika** se broji kao **jedan** redak
* **tekstni okvir** se broji kao **jedan** redak ako je postavljen u **istoj** razini s tekstom na stranici

-ako se tekst na stranici **prelama** oko tekstnog okvira, prebrojavaju se **reci teksta** na stranici

-reci teksta u **tekstnom** okviru **ne broje** se

* Obrubi

-kada nam je potrebno **uokviriti cijelu stranicu**, odaberemo ovu naredbu

-nju smo već obradili kod učenja **sjenčanja** i **obruba** pa ukratko **ponavljamo**

-možemo odabrati **gotove postavke** naredbom **Postavke** (Ništa, Okvir, Sjena, 3D ili Prilagodi)

-kada sami **zadajemo** neke **elemente** postavki **obruba** stranice, automatski se označi postavka **Prilagodi**

-**obrubu** možemo birati:

* Stil

-tu biramo **vrstu crte** (npr. dvostruka tanka)

* Boju

-ovdje zadajemo **boju** pojedine crte (npr. ljubičastu)


* Širinu

-time određujemo **debljinu** crte

-debljina je najviše do **3** točke, a **nekim** vrstama crta (npr. valovitim) **ne** možemo mijenjati debljinu

* Efekte

-kada želimo **poseban izgled** obruba, možemo izabrati jedan od **ponuđenih** (npr. crvena srca)

-za razliku od zadavanja običnih obruba, ovdje **ne možemo** odabrati da su sve crte drukčije pa su **sve identičnog** izgleda

-na **Pretpregledu** vidimo **izgled obruba**, a koji obrub **trenutno uređujemo**, možemo promijeniti klikom na **simbole** obruba (ili na **same** obrube) pri čemu **prvi** klik **briše prijašnje** postavke, a **idući** primijeni **trenutne**

-kao i kod stranica i margina, možemo birati da li su **obrubi** u **cijelom** dokumentu (**Cijeli dokument**) ili od **iduće sekcije** (**Od ove točke naprijed**)

-obrube možemo **dodatno** podesiti naredbom **Mogućnosti**

-u njoj možemo odabrati **udaljenost obruba od margina** (Gore, Dolje, Lijevo, Desno) i od čega se **udaljenosti mjere** (od Kraja stranice ili od Teksta) i neke **dodatne mogućnosti** (npr. Uokviri podnožje)

1. **Rastavljanje riječi**

-da bi dobili **podjednake razmake** riječi (posebno kod **obostranog** poravnanja), na **krajevima redaka** potrebno je **rastaviti** riječi (to u **rukom** pisanim sadržajima radimo **spojnicom** **-**, npr. u zadaćnicama)

-ovdje isto možemo sadržaj na **kraju retka** rastavljati **spojnicom** (znak **-**), pri čemu se sadržaj iza nje prebacuje u **idući redak**

-kada smo stavili spojnicu na mjesto u riječi za koje **nema dovoljno** prostora do **kraja** retka, Word nam **neće prebaciti** tekst u novi red i ubačenu **spojnicu** treba **obrisati**

-**ručno rastavljanje** treba **izbjegavati** jer pri svakoj **promjeni** tako rastavljanog teksta događa se **pomicanje** sadržaja i **spojnice** nemaju funkciju jer više **nisu** na **kraju** retka

-tada to **kvari izgled** teksta i **spojnice** moramo **pronaći** i **obrisati**

-zbog toga se za **rastavljanje riječi** umjesto **početne** postavke (**Ništa**) odabere postavka **Automatski** za **svaki** dokument u kojem radimo

-u sklopu kartice **Raspored** su još grupe naredbi **Odlomak** (Uvlaka, Razmak) i **Rasporedi** (Položaj, Prelamanje, Premjesti ispred/iza, Okno za odabir, Poravnaj, Grupiraj, Rotiraj) koje smo već **obradili** u prijašnjim cjelinama ili ćemo ih tek poslije obraditi

-primjer dokumenta s **nekoliko sekcija** s **različitim** veličinama stranica i margina, pisanja u stupcima i brojeva redaka je prikazan idućom slikom

